विद्यापीठस्य कार्यात् तथा बहुमुखीविकासात् प्रभावितः भारतसर्वकारः एषः मानितविश्वविद्यालयः इति स्तरं दातुं प्रस्तावम् अकरोत्। अन्ततः च आवश्यकपरीक्षणं विधाय अन्यौपचारिकतां प्रपूर्य भारतसर्वकारेण विश्वविद्यालय-अनुदान-आयोगद्वारा नवम्बरमासस्य १९८७तमे वर्षे इदं विद्यापीठं मानितविश्वविद्यालयस्तरम् अप्राप्यत।
विगत-३८वर्षेभ्यः इदं विद्यापीठं उत्कृष्टनायकानां, संसदसदस्यानां, विधानसभासदस्यानाम्, उद्योगपतिनां, सामान्यजनानां च ध्यानं स्वौपरि केन्द्रीकृतम्। एतस्य मुख्यं कारणं तु संस्कृतस्य केन्द्रीयसंस्थानरूपेन परिवर्तनम् इति। ३२० कार्यक्रमाणाम् आयोजनेन तथा च विभिन्नेषु समाचारपत्रेषु विभिन्नप्रकाशनेषु, अन्य संचारमाध्यमेन इदं विद्यापीठं प्रत्येकमपि जनेषु संस्कृतभाषायाः वैभवं स्थापयितुं सफलम् अभवत्। एवं रूपेण जनजागृतेः कार्यं जातं, तथा च विभिन्नाः कार्यकर्तारः अस्यां दिशायां अग्रे आगताः। इदं च विद्यापीठस्य अभूतपूर्वोपलब्धिः। विद्यापीठस्य एतदुपलब्धौ युगप्रवर्तिकायाः श्रीमत्याः इन्दिरागान्धेः विशेषेण ध्यानं केन्द्रीकृतं तथा च तया स्वकीयेषु सन्देशेषु शोधेन तथा प्रकाशनेन समं सांस्कृतिकजागरणक्षेत्रे विद्यापीठस्य साफल्यस्य समुल्लेखः अकारि।
"विश्वविद्यालयस्य कार्यं प्रशंसनीयम् अस्ति। शिक्षणसङ्कायः शैक्षिणिकदृष्ट्या समृद्धः अस्ति। तथा च ज्ञानस्य प्रसारे उत्तमा अस्ति। विद्यार्थिनः अपि अध्ययने विशेषरुचिं स्थापयन्ति। अस्मिन् विश्वविद्यालये सैद्धान्तिकज्ञानेन सह ज्यौतिष्यप्रयोगशाला अपि एवम् अन्यसाधनानां प्रयोगेण व्यावाहारिकं प्रशिक्षणम् अपि मुख्यबिन्दुः अस्ति। विश्वविद्यालयस्य प्रकाशनसंस्थायां क्रियमाणानि शोधकार्याणि अपि परिचायकानि सन्ति। स्थानस्य न्यूनताकारणात् अध्यापनकार्येषु काठिन्यरूपा समस्या विद्यापीठस्य अध्यापकानां समस्यासु अन्यतमा अस्ति। निर्माणाधीनशैक्षिणिकखण्डः एतस्याः समस्यायाः समाधानं कर्तुं शक्नुयात्।"
